Keskustelu luokasta:Kirjat kirjailijoittain

message: Siirrän tähän keskustelusivullani Silvosen kanssa käymäni keskustelun, koska asialla on mielestäni yleisempää merkitystä kirjoja koskevassa luokittelussa:
replies: text: Siirretty keskustelu alkaa tästä:
Hei, luomissasi kirjailijaluokissa on nyt pientä epätarkkuutta. Esimerkiksi :Luokka:Gabriel García Márquezin teokset on linkitetty luokkaan :en:Category:Novels by Gabriel García Márquez, vaikka englanninkielisessä Wikipediassa on myös tarkempi vastine :en:Category:Works by Gabriel García Márquez. Lisäksi luokan yläluokkana on :Luokka:Kolumbialaiset romaanit, mikä muuttuu hieman epätäsmälliseksi luokitteluksi, jos luokassa listataan myös novelleja. Näitä kannattaisi pysähtyä vähän miettimään, ettei jouduta siivoustalkoisiin myöhemmin. --Silvonen 12. elokuuta 2008 kello 06.59 (EEST)

text: Hyviä huomiota. Pohdin muun muuassa näitä ongelmia itsekin luodessani kyseisiä luokkia ja tähän luokitteluun liittyy vielä muitakin hankaluuksia kuin edellä mainitsemasi. Kirjoitan tässä illemmalla pitemmmän selostuksen ongelmista, joita olen pohdiskellut, jahka ehdin. T. --Klassikkomies 12. elokuuta 2008 kello 16.03 (EEST)

text: Siirretty keskustelu päättyy tähän.
Kuten Silvonen edellä totesi yksittäisten kirjailijoiden teoksiin saattaa lukeutua niin romaaneja, novelleja, näytelmiä kuin novelli- tai runokokoelmiakin ja kattaakseen kaikki NN:n teokset nämä kaikki pitäisi pystyä liittämään luokkaan NN:n teokset.
Tällä hetkellä lähes kaikki suomenkielisessä Wikipediassa olevat kirjoja kirjailijoittain käsittelevät luokat ovat nimellä NN:n teokset (esim. :Luokka:Leena Lehtolaisen teokset ja :Luokka:Mauri Kunnaksen teokset) ja ne ovat useimmiten jossain :Luokka:Romaanit maittain alaluokassa (esim. :Luokka:Suomalaiset romaanit). Tämä luokittelu on epätäsmällinen, koska useimmat kirjailijat ovat kirjoittaneet romaanien lisäksi myös esim. näytelmiä, runo- tai novellikokoelmia, joita ei nyt voida nyt luokitella luokkaan NN:n teokset ja jotkut kirjailijat ovat luoneet muitakin kuin kirjallisuuden alaan kuuluvia teoksia mikä mutkistuttaa luokittelua entisestään. (Ks. esim. :Luokka:Kauko Röyhkä, jolle on luotu alaluokka :Luokka:Kauko Röyhkän kirjat erotuksena hänen albumeihinsa ja singleihinsä.
En-wikipediassa luokittelu on ratkaistu luomalla yläluokka Works by NN , joka vastaa suomenkielisen Wikipedian luokkaa NN:n teokset (esim. :en:Category:Works by Gabriel García Márquez) ja sille alaluokka NN:n romaanit (esim. :en:Category:Novels by Gabriel García Márquez). NN:n teokset puolestaan on luokassa :en:Category:Works by author, joka vastaa suomenkielisen Wikipedian luokkaa :Luokka:Kirjat kirjailijoittain.  Novels by NN puolestaan on luokissa :en:Category:Novels by author, esim. :en:Category:Colombian novels ja NN:n teokset (esim. :en:Category:Works by Gabriel García Márquez).
Tällainen luokittelu on täsmällinen ja selkeä ja selkiyttää myös luokkien :Luokka:Romaanit maittain ja  :Luokka:Kirjat kirjailijoittain alaluokkia, mutta vaatii toisaalta useiden luokkien luomisen. Luokittelemalla pelkästään luokkiin NN:n teokset tekemättä sille alaluokkia kuten NN:n romaanit suomenkielisessä Wikipediassa on käsittääkseni pyritty selviämään vähemmällä luokkien luomisella. Tämä selkiyttää samanaikaisesti luokkia Kirjat kirjailijoittain ja Romaanit maittain alaluokkia eikä johda yhden tai kahden artikkelin alaluokkien luomiseen, mutta johtaa samalla epätäsmällisyyteen ja ongelmiin muiden kirjallisten teoksien kuin romaanien luokittelussa kyseisiin luokkiin. Nyt olisi mielestäni syytä pohtia onko näiden kaikkien en-wikipediassa käytettyjen luokkien luominen tarkoituksenmukaista vai kannattaako meidän tyytyä suomenkielisessä Wikipediassa käytettyyn epätäsmälliseen luokitteluun, joka toki pitää luokkien määrän pienempänä, mutta toisaalta on epätäsmällinen ja aiheuttaa mahdollisesti jatkossa lisää työtä, kun luokkiin lisätään esim. näytelmiä, runo- tai novellikokoelmia ja luokkia joudutaan sitten muuttamaan. Luokittelun muuttaminen esim. en-Wikipedian esimerkin mukaiseksi vaatisi monien Kirjat kirjailijoittain alaluokkien muuttamisen, joten toivoisin mielipiteitä siihen mihin suuntaan luokittelua tahdotaan viedä ennen kuin ryhdyn viilaamaan luokkia suuntaan taikka toiseen. Kannanottoja toivoen --Klassikkomies 13. elokuuta 2008 kello 19.33 (EEST)

text: Nykykäytäntö johtuu vain siitä että suomalaisessa Wikipediassa on ollut vähemmän kirja-artikkeleita kuin en-wikissä. Kukaan tuskin paheksuu, jos jollakulla on aikaa luokitella kirjat tarkasti. --Thi 13. elokuuta 2008 kello 19.43 (EEST)
replies: text: :Eli et pitäisi ongelmana sitä, että joudutaan mahdollisesti luomaan useita luokkia, joihin ei välttämättä tule montaakaan artikkelia? Itse en rohjennut tähän työhön ryhtyä mielipiteitä pyytämättä, koska "liiallista" luokittelua on suomenkielisessä Wikipediassa yleisesti pidetty huonona asiana. --Klassikkomies 13. elokuuta 2008 kello 19.48 (EEST)
replies: text: ::Mikäli halutaan luokitella sekä kirjailijan teokset että romaanit niin että NN:n teokset ovat yläluokkassa Kirjat kirjailijoittain ja NN:n romaanit ovat yläluokassa Romaanit maittain joudutaan siis luomaan luokat NN:n teokset ja sille alaluokka NN:n romaanit, mikä saattaa joidenkin kirjailijoiden kohdalla aiheuttaa sen, että luokassa NN:n teokset ainoa sisältö on luokka NN:n romaanit. Tuo en-wikipedian esimerkin mukainen täsmällisempi luokittelu olisi siis sellainen. --Klassikkomies 13. elokuuta 2008 kello 20.01 (EEST)

text: :Ainakin ulkomaisten kirjailijoiden tapauksessa se voi minusta olla perusteltua. Esimerkiksi Anna-Leena Härkösen tapauksessa kannattaa merkitä luokka ALH:n teokset roskakoriin ja korvata se romaaniluokalla, koska kirjailijan muunlajiset teokset ovat marginaalisempia eikä niistä ole tulossa artikkelia lähiaikoina.--Thi 13. elokuuta 2008 kello 20.24 (EEST)
replies: text: ::Tämä johtaisi juuri siihen ongelmaan, josta Silvonen huomautti eli jos joku keksii kirjoittaa artikkelin esim. Härkösen novellikokoelmasta on luokittelu laitettava uusiksi ja mitä enemmän tällaisia luokkia luodaan sitä enemmän korjaamista tulee jatkossa ja luokkien loogisuuden seuraaminen muuttuu yhä vaikeammaksi. Toivoisin jonkinlaista yhteistä linjausta tähän luokitteluun. --Klassikkomies 13. elokuuta 2008 kello 20.39 (EEST)
Mä laittaisin luokat mieluiten muotoon "teokset", niin ei tule niin paljoa ongelmia. Vähän myös tuntuu siltä, että sitten ei kenellekkään kannata tehdä romaanit-luokkaa teokset-luokkien alaluokiksi, koska melkein kaikilla kirjailijoilla kaikki teokset mahtuu olemaan samassa luokassa. --Velma 17. elokuuta 2008 kello 18.49 (EEST)
thread_title: Kirjojen luokittelusta kirjailijoittain